stanford-oval/wikipedia huggingface dataset:
Yhteenvirtaus
Tunnettuja yhteenvirtauksia

Encontro das Águas on Rio Negron ja Amazonin yhteenvirtaus Manausin kaupungin lähellä Brasiliassa.
Triveni Sangam Allahabadissa Intiassa on Gangesin ja Yamunan sekä myyttisen Sarasvatin yhteenvirtaus ja hindujen pyhä paikka.
Belgrad sijaitsee Sava- ja Tonavajokien yhtymäkohdassa Serbiassa.
Sudanin pääkaupunki Khartum sijaitsee kohdassa, jossa Sininen-Niili ja Valkoinen-Niili yhtyvät ja muodostavat Niilin.
Malesian pääkaupunki Kuala Lumpur sijaitsee Klang- ja Gombakjokien yhtymäkohdassa.
Lyon sijaitsee Rhône- ja Saônejoen yhtymäkohdassa Ranskassa.
Montreal sijaitsee Saint Lawrence -joen ja Ottawajoen yhtymäkohdassa Kanadassa.
Portland Yhdysvaltain Oregonissa sijaitsee Columbia- ja Willamettejokien yhtymäkohdassa.
Rovaniemi sijaitsee Ounas- ja Kemijokien yhtymäkohdassa Suomessa.
Saint Louis sijaitsee Mississippi- ja Missourijokien yhtymäkohdassa Yhdysvalloissa.
Aiheesta muualla

Kuvia tai muita tiedostoja aiheesta Yhteenvirtaus Wikimedia Commonsissa
Unelmien voima

| Unelmien voima> Holding the dream |
| --- | --- |

Alkuperäisteos
Kirjailija:  Nora Roberts
Kieli:  ruotsi
Julkaistu:  1997
Suomennos
Suomentaja:  Anna Salo
Kustantaja:  Gummerus
Sivumäärä:  352
ISBN:  9789512424962
Löydä lisää kirjojaKirjallisuuden teemasivulta
Unelmien voima on kirjailija Nora Robertsin Unelma-trilogian toinen osa, joka julkaistiin vuonna 1997 ja suomennettiin 2009. Kirjan englanninkielinen nimi on Holding the dream. Kirjan pääosassa on kontrollifriikki kirjanpitäjä Katherine "Kate" Powell.
Juoni

Katherine "Kate" Powell on Templetonien äveriääseen hotellisukuun adoptoitu orposerkku. Kate menetti raa'asti vanhempansa autokolarissa ollessaan kahdeksanvuotias.
Tuolloin hän astui sisään rakkautta tulvivaan Templeton Houseen, jossa hänelle tehtiin alun alkaen selväksi, että hän on perheenjäsen. Kate ei koskaan tuntenutkaan
olevansa muuta kuin aidosti rakastettu, ihan kuin myös hänen sielunsisarensa Margo Sullivan ja Laura Templeton. Kate ärsyttää aina muita loputtomalla
järkeilyllään. Järki onkin aina ollut Katen vahva ase jokaisessa asiassa, ja siinä missä Lauran ase on lämmin sydän, ja Margon ase aivan jumalainen ulkoinen kauneus, käyttää
Kate järkeä ja järjestelmällisyyttä aseenaan. Ammatiltaan Kate on menestynyt ja pidetty kirjanpitäjä, erittäin kontrollifriikki sellainen.
Kate saa tietää häntä sisäisesti viiltävän perhesalaisuuden; hänen isänsä oli kavaltaja pahimmasta päästä, eikä hänen tilannettaan helpota yhtään se, että
hän myös itse saa syytteen asiakkaansa kavalluksesta. Todellisuudessa Kate ei ole kavaltunut keneltäkään mitään – joku on yrittänyt lavastaa hänet.
Kate tuntee sietämätöntä vetovoimaa Templeton-hotellien uuteen johtajaan Byron De Wittiin. Kate ei salli itselleen tunteita Byroniin, koska mies näyttää päällepäin häikälemättömältä naistenmieheltä, ja Kate ei siedä sellaisia miehiä. Byronkin on aivan lääpällään Kateen, ja suorastaan nauttii saadessaan naisen hikeentymään. Välillä Kate ottaa Byronin kanssa rajusti ja äänekkäästi yhteen, kun taas toisinaan hän rakastaa tätä niin, ettei näe muuta maailmaa ollenkaan. Byroniin tutustuessaan Kate joutuu
tajuamaan, ettei tunteita voi hallita kuin työprojektia, ja yllättäen, Kate eksyykin lakanoiden väliin Byronin kanssa. Pian he ovat suloinen pari vailla vertaistaan.
Kaikki Katen elämän sotkut selviävät pikkuhiljaa. Paljastuu myös, että häikäilemätön Roger, Katen työtoveri, jonka kanssa Kate aikoinaan heilasteli, oli kavalluksen takana.
Katelle tarjotaan uudelleen työtä kirjanpitäjänä, mutta hän viihtyy paljon paremmin ystäviensä Margon ja Lauran kanssa perustamassa second hand -liikkeessä Pretensesissä,
jossa hän on työskennellyt, kun sai kavallussyytteen takia potkut töistä.
Katen tarina loppuu onnellisesti henkeäsalpaavalla tavalla.selvennä
Henkilöt

Katherine "Kate" Powell - Templetonien orposerkku, adoptoitu kahdeksanvuotiaana, järkeilevä kirjanpitäjä. Rakastunut Byroniin.
Byron De Witt - Hotelliyrittäjä. Töissä Templetoneilla. Rakastunut Kateen, rakastaa jostain syystä riitelyä Katen kanssa.
Margo Sullivan - Toinen Katen parhaista lapsuuden ystävistä. Auttaa Katea saamaan elämänsä palasia yhteen kavallussyytteen jälkeen.
Laura Templeton - Äveriään hotellisuvun perintöprinsessa, kahden lapsen äiti, Joshin pikkusisko ja Tommyn ja Susien tytär.
Joshua "Josh" Templeton - Äveriään hotellisuvun perintöprinssi, Margon mies, Lauran isoveli.
Thomas "Tommy" Templeton - Toinen hotelliketjun omistajista. Susien mies, Joshin ja Lauran isä.
Susan "Susie" Templeton - Toinen hotelliketjun omistajista, Tommyn vaimo, Joshin ja Lauran lempeä äiti.
Ann Sullivan - Templeton Housen taloudenhoitaja, Margon äiti.
Candace "Candy" Litchfield - Katen, Margon ja Lauran vihollinen kouluajoilta. Uskomattoman kateellinen näille kolmelle.
Herra Bittle - Katen entinen työnantaja tilitoimisto Bittlessä.
Koripallon Euroopan-mestaruuskilpailut 2013

| Eurobasket 2013 |
| --- | --- |

Joukkueet:  24
Isäntämaa:   Slovenia
Kaupungit:  Ljubljana, Celje, Jesenice, Koper
Ajankohta:  4.–22. syyskuuta 2013
Mitalistit:  
–  Kultaa:   Ranska
–  Hopeaa:   Liettua
–  Pronssia:   Espanja
Arvokkain pelaaja:   Tony Parker
Vuoden 2013 koripallon EM-kilpailut olivat järjestyksessään 38. kisat. Kisojen pitämishalukkuuden ilmaisivat Saksa, Kreikka, Italia, Kroatia ja Slovenia. Lopulta Slovenia valittiin kisaisännäksi.
Osallistuvien maiden lukumäärä oli 24. Isäntämaa Slovenia sekä seitsemän aiemmin menestynyttä maata pääsivät suoraan kisoihin. Jäljelle jääneistä 16 kisapaikasta karsi 30 maata.
Mestaruuden, historiansa ensimmäisen, voitti Ranska. Hopeaa saavutti Liettua ja pronssia edellisten EM-kisojen mestari Espanja. Kisojen arvokkaimmaksi pelaajaksi valittiin Ranskan Tony Parker.
Osallistuvat maat

| Kilpailu | Päivämäärä | Kisapaikat | Maat |
| --- | --- | --- | --- |
| Kisaisäntä | – | 1 |  Slovenia |
| Osallistuivat 2012 olympialaisiin tai olympiakarsintoihin | 28. heinäkuuta–12. elokuuta 2012 2.–8. heinäkuuta 2012 | 7 |  Ranska  Iso-Britannia  Kreikka  Venäjä  Makedonia  Espanja  Liettua |
| Osallistuivat EM-karsintoihin | 14. elokuuta–11.syyskuuta 2012 | 16 |  Belgia  Bosnia ja Hertsegovina  Georgia  Israel  Italia  Kroatia  Latvia  Montenegro  Puola  Ruotsi  Saksa  Serbia  Suomi  Tšekki  Turkki  Ukraina |
Alkusarja > Lohko A

| Joukkue | O | V | H | P+ | P- | Pst | Keskinäiset |
| --- | --- | --- | --- | --- | --- | --- | --- |
|  Ranska | 5 | 4 | 1 | 403 | 344 | 9 | 1–0 |
|  Ukraina | 5 | 4 | 1 | 378 | 352 | 9 | 0–1 |
|  Belgia | 5 | 2 | 3 | 344 | 371 | 7 | 2–0 |
|  Iso-Britannia | 5 | 2 | 3 | 360 | 396 | 7 | 1–1 |
|  Saksa | 5 | 2 | 3 | 390 | 396 | 7 | 0–2 |
|  Israel | 5 | 1 | 4 | 364 | 380 | 6 |  |
Alkusarja > Lohko B

| Joukkue | O | V | H | P+ | P- | Pst | Keskinäiset | Keskinäiset 2 |
| --- | --- | --- | --- | --- | --- | --- | --- | --- |
|  Serbia | 5 | 3 | 2 | 371 | 366 | 8 | 3–0 |  |
|  Latvia | 5 | 3 | 2 | 365 | 360 | 8 | 1–2 | 1–1 (145–142) |
|  Liettua | 5 | 3 | 2 | 347 | 337 | 8 | 1–2 | 1–1 (139–137) |
|  Bosnia ja Hertsegovina | 5 | 3 | 2 | 358 | 359 | 8 | 1–2 | 1–1 (153–158) |
|  Montenegro | 5 | 2 | 3 | 376 | 382 | 7 |  |  |
|  Pohjois-Makedonia | 5 | 1 | 4 | 356 | 369 | 6 |  |  |
Alkusarja > Lohko C

| Joukkue | O | V | H | P+ | P- | Pst | Keskinäiset |
| --- | --- | --- | --- | --- | --- | --- | --- |
|  Espanja | 5 | 4 | 1 | 369 | 269 | 9 | 1–0 |
|  Kroatia | 5 | 4 | 1 | 337 | 341 | 9 | 0–1 |
|  Slovenia | 5 | 3 | 2 | 347 | 344 | 8 |  |
|  Tšekki | 5 | 2 | 3 | 316 | 339 | 7 |  |
|  Georgia | 5 | 1 | 4 | 366 | 394 | 6 | 1–0 |
|  Puola | 5 | 1 | 4 | 329 | 377 | 6 | 0–1 |
Alkusarja > Lohko D

| Joukkue | O | V | H | P+ | P- | Pst | Keskinäiset |
| --- | --- | --- | --- | --- | --- | --- | --- |
|  Italia | 5 | 5 | 0 | 391 | 339 | 10 |  |
|  Suomi | 5 | 4 | 1 | 358 | 337 | 9 |  |
|  Kreikka | 5 | 3 | 2 | 392 | 350 | 8 |  |
|  Ruotsi | 5 | 1 | 4 | 345 | 391 | 6 | 1–1 (155–149) |
|  Turkki | 5 | 1 | 4 | 355 | 398 | 6 | 1–1 (164–163) |
|  Venäjä | 5 | 1 | 4 | 374 | 400 | 6 | 1–1 (151–158) |
AF Corse

|  AF Corse |
| --- | --- |

Perustettu:  1995
Tallipäällikkö:  Amato Ferrari
Nykyiset sarjat:  FIA World Endurance Championship European Le Mans Series Asian Le Mans Series International GT Open
Tuloksia
Valmistajien maailmanmestaruuksia:  2006, 2007, 2008, 2009 FIA GT2, 2011 ILMC LM GTE-Pro, 2012, 2013 FIA WEC GTE-Pro
Kuljettajien maailmanmestaruuksia:  2006, 2007, 2008 FIA GT2, 2011 FIA GT3, 2013 FIA WEC GTE-Pro
AF Corse on italialainen kilpatalli, jonka perusti entinen kilpa-ajaja Amato Ferrari vuonna 1995. Ferrari toimii myös AF Corsen tallipäällikkönä. Vaikkakin AF Corse käyttääkin pääosin Ferrari-merkkisiä autoja, ei Amato Ferrari kuitenkaan ole sukua autotehtaan perustajalle Enzo Ferrarille. Nykyään talli kilpailee FIA World Endurance Championship, European Le Mans Series, Asian Le Mans Series ja International GT Open -sarjoissa.
Suomalainen Toni Vilander on voittanut FIA WEC -sarjan mestaruuden GTE Pro -luokassa ajaessaan tallissa kaudella 2014.
Tallin Ferrari 458 GTC kaudella 2012.
Tallin Ferrari 499P kaudella 2023.
Talli on osallistunut kilpailuihin myös nimillä Advanced Engineering, AT Racing, Pecom Racing, Spirit of Race ja Formula Racing.
Aiheesta muualla

Kotisivut (italiaksi) / (englanniksi)
X.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:AF Corse
Käännös suomeksi
Darren W. Woods

Darren W. Woods (s. 1964 tai 1965 Wichita, Kansas, Yhdysvallat) on yhdysvaltalainen yritysjohtaja. Hän on toiminut Exxon Mobilin toimitusjohtajana ja hallituksen puheenjohtajana 1. tammikuuta 2017 lähtien. Hänet nimitettiin tehtävään hänen edeltäjänsä Rex Tillersonin tultua valituksi ulkoministeriksi Donald Trumpin ensimmäisen presidenttikauden hallitukseen. Exxon Mobilille vuodesta 1992 työskennellyt Woods on aikaisemmin toiminut muun muassa Exxon Mobil Chemical Companyn varatoimitusjohtajana vuodesta 2005, Exxon Mobilin varatoimitusjohtajana vuodesta 2012 ja vanhempana varatoimitusjohtajana vuodesta 2014.
A. A. Koskenjaakko

Aksel Anshelm Koskenjaakko (sukunimi vuoteen 1906 Jakobsson; 21. huhtikuuta 1885 Heinola – 28. toukokuuta 1954 Helsinki) oli suomalainen rehtori, suomalaisten sananlaskujen tutkija ja suomentaja.
Koskenjaakko väitteli tohtoriksi 1913, väitöskirjan aiheena oli laki, oikeus ja oikeudenkäynti suomalaisissa sananlaskuissa. Hän toimi Helsingin maanviljelyslyseon rehtorina 1918–1919 ja Helsingin Suomalaisen yhteiskoulun rehtorina 1919–1954.
Teokset

Suomalaisen Kirjallisuuden Seuran keskustelemukset v. 1906, Suomalaisen Kirjallisuuden seura 1906
Suomalaisen Kirjallisuuden Seuran keskustelemukset v. 1907, Suomalaisen Kirjallisuuden seura 1907
Suomalaisen Kirjallisuuden Seuran keskustelemukset v. 1909, Suomalaisen Kirjallisuuden seura 1909
Suomalaisen Kirjallisuuden Seuran keskustelemukset v. 1910, Suomalaisen Kirjallisuuden seura 1910
Koira suomalaisissa ja virolaisissa sananlaskuissa. Suomalaisen Kirjallisuuden Seura, Helsinki 1909, 1910
Sananlaskututkimuksia 1 : Laki, oikeus ja oikeudenkäynti suomalaisissa sananlaskuissa, väitöskirja. Helsinki 1913, Suomalainen tiedeakatemia, Helsinki 1920
Sananlaskut, eripainos teoksesta Suomalainen kansanrunous. Helsinki 1923
Virkamiehet ja herrat suomalaisissa sananlaskuissa. Suomalaisen Kirjallisuuden Seura, Helsinki 1929
Helsingin suomalaisen yhteiskoulun vaiheet 1886–1936, teoksessa Helsingin suomalainen yhteiskoulu 1886–1936. Otava 1936
Raamattu ja suomalaiset sananlaskut, teoksessa Suomen kansan Raamattu. Tutkielmia suomalaisen Raamatun 300-vuotismuiston äärellä. Helsinki 1942
Suomennokset

Barbra Ring : Anna Kaarina. Gummerus 1916, 2. painos 1921
Barbra Ring : Kaksi vuotta myöhemmin : jatkoa "Anna-Kaarinaan". Gummerus 1916, 2. painos 1924
Ingeborg Maria Sick : Yöllisiä askeleita. WSOY 1917
J. A. Fridericia : Katsaus valtiolliseen historiaan vuodesta 1848 nykyaikaan, Aage Friis'in tarkastamasta ja jatkamasta toisesta painoksesta suomentanut A. A. Koskenjaakko. WSOY 1918
Johs. Lindbaek : Maailmansodan esinäytös : suurvaltapolitiikka 1871–1914; toisesta painoksesta suomentanut A. A. Koskenjaakko. Gummerus 1918
Fr. W. Foerster : Kasvatus ja itsekasvatus : yleisiä näkökohtia vanhemmille ja opettajille, sielunpaimenille ja nuorisonhuoltajille. WSOY 1921, 2. painos 1931
Gunnar Landtman : Johdatus filosofiseen ajatteluun. WSOY 1921
Jacob Burckhardt : Italian renessanssin sivistys. WSOY 1956, 2. painos 1999 (alkuteos Die Kultur der Renaissance in Italien)
Half-Life
Tarina

Half-Lifen tarina on ottanut vaikutteitta Stephen Kingin Usva -pienoisromaanista ja Id Softwaren Doom -pelistä. Tarinoita yhdistää se, että maan ja toisen ulottuvuuden välillä on jonkinlainen aukko tai repeämä, jonka kautta vihamieliset olennot tunkeutuvat ihmisten maailmaan aiheuttamaan tuhoa ja kaaosta.
Tarina > Kappaleet

Black Mesa Inbound
Anomalous Materials
Unforoseen Consequences
Office Complex
"We've Got Hostiles"
Blast Pit
Power Up
On A Rail
Apprehension
Residue Processing
Questionable Ethics
Surface Tension
Forget About Freeman!
Lambda Core
Xen
Gonarch's Lair
Interloper
Nihilanth
Pelin versiot ja käännökset

Alkuperäisestä pelistä kehitettiin versio Sega Dreamcastille, mutta sitä ei koskaan julkaistu. Dreamcast-version kehitti Sierran osasto PyroTechnix. Lehdet saivat versiosta ennakkoon prototyyppiversioita. Muutamaa viikkoa ennen kesäkuulle 2001 suunniteltua julkaisua Sierra ilmoitti, että Dreamcast versiota ei julkaista.
Macintoshille suunniteltu versio peruttiin huhtikuussa 2000.
Pelistä julkaistiin uusittu Half-Life: Source -versio vuonna 2004 uudemmalla Source-pelimoottorilla. Uusittu versio julkaistiin 16. marraskuuta 2004 ja vuonna 2013 peliä päivitettiin pelimoottorin uudemmalle versiolle. Source-versio on julkaistu Linuxille, macOS:lle ja Windowsille.
Vuonna 2023 Valve julkaisi alkuperäiselle pelille 25-vuotispäivän myötä päivityksen. Päivityksessä on uusia moninpelikarttoja, Half-Life: Uplink -demo pelattavassa muodossa sekä moninpelikarttoja Half-Life: Further Data -laajennuksesta.
Lisäosat ja jatko > Lisäosat

Half-Lifelle on julkaistu kolme lisäosaa:
Half-Life: Opposing Force (Gearbox Software 1999)
Half-Life: Blue Shift (Gearbox Software 2001)
Half-Life: Decay (Gearbox Software 2001)
Lisäosat ja jatko > Jatko

Half-Lifelle on julkaistu yksi jatko-osa:
Half-Life 2 (Valve Corporation 2004)
On paljon spekuloitu sitä että onko Half-Life 3 kehityksessä. HL3 itsessään on jo maailmanlaajuinen meemi mutta Valve on vahvistanut virallisesti, ettei kolmatta osaa tule.
Kehitys > Half-Life: Uplink

Half-Life: Uplink on Half-Lifen yksinpelidemo, joka julkaistiin 12. helmikuuta 1999. Uplink esittelee pelin vihollisia, hahmoja ja aseita, mutta se ei varsinaisesti liity valmiin pelin tapahtumiin toisin kuin ensimmäinen demo Half-Life: Day One. Uplink-demo on leikattu Lambda Core -nimisestä kehitteillä olleesta osiosta Half-Lifeen, jota ei kuitenkaan otettu mukaan valmiiseen peliin.
Uplink alkaa pienestä salista, jossa ovat Gordon Freemanin lisäksi tiedemies ja vartija. Tiedemies lähettää Freemanin kääntämään satelliittiantennia, joka lähettäisi Yhdysvaltain asevoimille viestin Black Mesassa tapahtuneesta kaaoksesta. Tätä ennen Gordonin on taisteltava tiensä kymmenien HECU-taistelijoiden ja muiden vihollisten läpi. Kun Freeman on kääntänyt antennin oikeaan suuntaan, sotilaspioneeri hitsaa oven auki. Ennen kuin sotilaat pääsevät antennihuoneeseen, Freeman pakenee. Lopulta hän päätyy huoneeseen, jossa suuri Gargantua-niminen Xen-olio tekee tuhojaan. Uplink loppuu tähän huoneeseen, jättäen demon tarinan kesken.
Uplinkistä julkaistiin joulukuussa 2012 uusittu Source-engine versio. Ilmainen demo vaatii Steamin ja siihen asennetun Black Mesa -modin, joka on myös ilmainen.
Ääniraita

Half-Lifen ääniraidan kappaleet sävelsi Kelly Bailey. Ääniraidasta ei julkaistu virallista versiota., mutta myöhemmin Steamin päivityksen myötä pelien ääniraidan sai ladattua kuunneltavaksi Steamiin.
Suurin osa Half-Lifen musiikista on ambient-tyylistä, kuten ”Vague Voices (Black Mesa Inbound)”, jota kuullaan pelin aloittavan esittelykohtauksen aikana. Pelin toimintakohtauksissa kuullaan myös rock-tyylisiä kappaleita, kuten ”Diabolical Adrenaline Guitar (Lambda Core) ja ”Hard Technology Rock”. Osa pelin kappaleista tekee paluun jatko-osassa, Half-Life 2:ssa.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Adrenaline Horror" | 02.09 |  |  |  |  |  |  |  |
| 2. | "Vague Voices" (Black Mesa Inbound) | 02.11 |  |  |  |  |  |  |  |
| 3. | "Klaxon Beat" | 01.00 |  |  |  |  |  |  |  |
| 4. | "Space Ocean" (Echoes of a Resonance Cascade) | 01.36 |  |  |  |  |  |  |  |
| 5. | "Cavern Ambiance" (Zero Point Energy Field) | 01.39 |  |  |  |  |  |  |  |
| 6. | "Apprehensive Short" | 00.23 |  |  |  |  |  |  |  |
| 7. | "Bass String Short" | 00.08 |  |  |  |  |  |  |  |
| 8. | "Hurricane Strings" (Neutrino Trap) | 01.33 |  |  |  |  |  |  |  |
| 9. | "Diabolical Adrenaline Guitar" (Lambda Core) | 01.44 |  |  |  |  |  |  |  |
| 10. | "Valve Theme [Long Version]" (Hazardous Environments) | 01.22 |  |  |  |  |  |  |  |
| 11. | "Nepal Monastery" | 02.08 |  |  |  |  |  |  |  |
| 12. | "Alien Shock" (Biozeminade Fragment) | 00.36 |  |  |  |  |  |  |  |
| 13. | "Sirens in the Distance" (Triple Entanglement) | 01.12 |  |  |  |  |  |  |  |
| 14. | "Nuclear Mission Jam" (Something Secret Steers Us) | 02.00 |  |  |  |  |  |  |  |
| 15. | "Scared Confusion Short" | 00.16 |  |  |  |  |  |  |  |
| 16. | "Drums and Riffs" (Tau-9) | 02.03 |  |  |  |  |  |  |  |
| 17. | "Hard Technology Rock" | 01.40 |  |  |  |  |  |  |  |
| 18. | "Steam in the Pipes" (Negative Pressure) | 01.55 |  |  |  |  |  |  |  |
| 19. | "Electric Guitar Ambiance" (Escape Array) | 01.24 |  |  |  |  |  |  |  |
| 20. | "Dimensionless Deepness" (Dirac Shore) | 01.24 |  |  |  |  |  |  |  |
| 21. | "Military Precision" | 01.20 |  |  |  |  |  |  |  |
| 22. | "Jungle Drums" | 01.49 |  |  |  |  |  |  |  |
| 23. | "Traveling Through Limbo" (Singularity) | 01.17 |  |  |  |  |  |  |  |
| 24. | "Credits / Closing Theme" (Tracking Device) | 01.39 |  |  |  |  |  |  |  |
| 25. | "Threatening Short" (Xen Relay) | 00.37 |  |  |  |  |  |  |  |
| 26. | "Dark Piano Short" | 00.17 |  |  |  |  |  |  |  |
| 27. | "Sharp Fear Short" | 00.08 |  |  |  |  |  |  |  |
Modit

Half-Life suunniteltiin alusta asti siten, että sen pohjalta olisi helppo tehdä modeja. Tämän vuoksi Valve julkaisi peliä varten Valve Hammer Editor -nimisen kenttäeditorin, joka pohjautui Quaken ja Quake II:n Worldcraftiin. Vuonna 1999 ilmestyi Minh "Gooseman" Len suunnittelema Half-Life -modi nimeltään Counter-Strike, josta tuli nopeasti valtaisan suosittu. Se on yhä maailman suosituin ammuntapeli. Vaikka Counter-Strike onkin Half-Lifen modeista kuuluisin ja pelaajamääriltään suurin, muita suosittuja modeja ovat Action Half-Life, Day of Defeat, Deathmatch Classic, Firearms, Natural Selection, Team Fortress Classic ja Sven Co-op. Yksi kunnianhimoisimmista modeista oli Black Mesa joka siirsi Half-Lifen Source-moottorille. Vuonna 2015 peli ilmestyi itsenäisenä versiona Steam-palvelussa 19.99€ hintaan Early Access -versiona.
Vastaanotto

| Sivusto | Arvio | Arvosana |
| --- | --- | --- |
| Metacritic | metascore | 96  |
| Metacritic | käyttäjäpisteet | 9.1  |
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Virallinen sivusto (englanniksi)
| --- | --- |
Pääsarja:   Half-Life Opposing Force  Blue Shift  Decay  Half-Life 2 Deathmatch  Episode One  Episode Two  Lost Coast  Half-Life: Alyx 
Portal-sarja:   Portal  Portal 2 Sixense Perceptual Pack 
Viralliset modit:   Counter-Strike  Day of Defeat 
Muut pelit:   The Orange Box  Half-Life 2: Survivor  The Lab  Hunt Down the Freeman 
Universumi:   Henkilöt (Gordon Freeman, G-Man)  Tapahtumapaikat  Combine Humanoidit ja synteettiset olennot  Vortigauntit  Race X 
Liittyvää:   Valve Corporation  Gearbox Software  Black Mesa  GoldSrc  Source  Steam 
Source-pelit
| --- | --- |
Valve Corporation:   Half-Life Opposing Force  Blue Shift  Decay  Half-Life 2 Episode One  Episode Two  Lost Coast  Deathmatch  Half-Life: Source Deathmatch: Source  Team Fortress Classic  Counter-Strike: Source  Counter-Strike: Global Offensive  Day of Defeat: Source  Left 4 Dead  Left 4 Dead 2  Portal  Portal 2 Sixense Perceptual Pack  Team Fortress 2  The Lab  Destinations  Half-Life: Alyx 
Kuma:   The DinoHunters  Dogfights: The Game  The History Channel's ShootOut! The Game  The Kill Point: Game  Kuma\War 2 
Muut:   The Crossing  Dark Messiah of Might and Magic  E.Y.E.  Garry’s Mod  Neotokyo  Vindictus  Nuclear Dawn  Postal III  Salvation  SiN Episodes  Sting: The Secret Operations  Tactical Intervention  The Ship  They Hunger: Lost Souls  Vampire: The Masquerade – Bloodlines  VR Worlds 2  Zeno Clash  Black Mesa  The Stanley Parable  The Beginners Guide 
Pelaaja kohtaa kaksi vihamielistä muukalaisolentoa, vortigauntia, jaksossa ”Power Up”. Kuva on peräisin pelin Half-Life High Definition Pack -grafiikkapäivityksestä: tämän voi huomata terävämmästä grafiikasta, selkeämmistä tekstuureista sekä haulikosta, joka on hieman erilainen kuin alkuperäisessä pelissä ja muutettu muistuttamaan reaalimaailman Franchi SPAS-12 -taisteluhaulikkoa kokoon taitettavalla tukilla.
Half-Lifen alussa tapahtuvan kokeen epäonnistumisen seurauksena Maahan ilmestyy Xen-ulottuvuudesta peräisin olevia vihamielisiä muukalaisolioita.
Yhdistyneen kuningaskunnan jalkapallomaajoukkue

| Yhdistynyt kuningaskunta |
| --- | --- |
Liitto:  British Olympic Association
Ensimmäinen ottelu
  Yhdistynyt kuningaskunta  12–1 Ruotsi  (Lontoo, Englanti; 20. lokakuuta 1908) 
Suurin voitto
  Yhdistynyt kuningaskunta  12–1 Ruotsi  (Lontoo, Englanti; 20. lokakuuta 1908) 
Suurin tappio
  Bulgaria 6–1 Yhdistynyt kuningaskunta  (Melbourne, Australia; 30. marraskuuta 1956) 
| Mitalit> Maa:   Yhdistynyt kuningaskunta.Miesten jalkapallo. Olympialaiset  | Mitalit> Maa:   Yhdistynyt kuningaskunta.Miesten jalkapallo. Olympialaiset  | Mitalit> Maa:   Yhdistynyt kuningaskunta.Miesten jalkapallo. Olympialaiset  | Maa:   Yhdistynyt kuningaskunta> Miesten jalkapallo. |
| --- | --- | --- | --- |
|  Kultaa | Lontoo 1908 | jalkapallo |  |
|  Kultaa | Tukholma 1912 | jalkapallo |  |
Yhdistyneen kuningaskunnan jalkapallomaajoukkue on oikeutettu edustamaan Yhdistynyttä kuningaskuntaa olympialaisten jalkapalloturnauksissa. Joukkue otti osaa olympialaisiin ja pelasi ystävyysotteluita vuosina 1908–1972.
Yhdistyneen kuningaskunnan osien Englannin, Skotlannin, Walesin ja Pohjois-Irlannin jalkapalloliitoilla on itsenäinen asema Euroopan jalkapalloliitossa ja Kansainvälisessä jalkapalloliitossa, minkä vuoksi ne osallistuvat kukin omilla maajoukkueillaan näiden liittojen järjestämiin kilpailuihin kuten maailman- ja Euroopan-mestaruuskilpailuihin. Kansainvälisessä olympiakomiteassa näin ei kuitenkaan ole, vaan koko valtiota edustaa Yhdistyneen kuningaskunnan olympiakomitea.